Video Descoperire șocantă în Republica Moldova: Bărbat îngropat de viu și salvat de polițiști după patru zile
Data publicării:
Un tânăr de 18 ani din Republica Moldova a fost reținut de poliție după ce ar fi ucis o femeie, iar pe un bărbat l-ar fi înjunghiat și îngropat de viu, informează un comunicat de presă.
Tânărul ar fi omorât o femeie de 74 de ani, iar pe un bărbat de 62 de ani, l-ar fi înjunghiat, după care l-ar fi închis într-un beci improvizat într-un câmp, pe care l-a acoperit cu pământ. Bărbatul a fost găsit viu și dezgropat de polițiștii care veniseră să cerceteze locuința tânărului suspectat de crimă.
Setarile tale privind cookie-urile nu permit afisarea continutul din aceasta sectiune. Poti actualiza setarile modulelor coookie direct din browser sau de aici – e nevoie sa accepti cookie-urile social media
La data de 13 mai, polițiștii din Glodeni au fost alertați de o persoană care a anunțat că ruda sa, o femeie de 74 de ani, a fost depistată decedată în propria locuință. Cercetările polițiștilor au arătat că femeia ar fi decedat în urma mai multor plăgi. În aceeași zi, polițiștii din Glodeni și procurorii a fost identificat un suspect, care s-a dovedit a fi consătean de-al victimelor. Acesta a fost depistat chiar acasă la el, în stare de ebrietate.
Audiat de oamenii legii, tânărul se încurca în declarații. În timpul cercetării locuinței acestuia și a acumulării probelor, în apropierea domiciliului, oamenii legii au auzit de sub pământ un strigăt de ajutor. În urma săpăturilor, polițiștii au depistat un beci improvizat, iar în interior a fost găsit un bărbat în stare conștientă, cu o plagă în regiunea gâtului.
Victima a spus polițiștilor că la 11 mai, împreună cu suspectul, a consumat băuturi alcoolice, după care între ei s-a iscat un conflict, în timpul căruia a fost înjunghiat și a fost închis în acel beci. S-a stabilit ulterior că suspectul a comis omorul în noaptea de 12 spre 13 mai.
Tânărul de 18 ani a fost reținut de poliție pentru 72 de ore, fiind suspectat de omor și tentativă de omor.